దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
టీ20 వరల్డ్ కప్ ఎగరేసుకుపోయిన విండీస్
ఈసారి టీ20 వరల్డ్ కప్ విజేత ఎవరా అనే ఉత్కంఠకి తెరపడింది. ఆదివారం కోల్‌కతాలోని ఈడెన్ గార్డెన్స్ వేదికగా ఇంగ్లాండ్ - వెస్ట్ ఇండీస్ జట్ల....
| Updated:
Apr 3, 2016, 11:00PM IST
ఈసారి టీ20 వరల్డ్ కప్ విజేత ఎవరా అనే ఉత్కంఠకి తెరపడింది. ఆదివారం కోల్‌కతాలోని ఈడెన్ గార్డెన్స్ వేదికగా ఇంగ్లాండ్ - వెస్ట్ ఇండీస్ జట్ల మధ్య జరిగిన ఫైనల్ మ్యాచ్‌లో వెస్ట్ ఇండీస్ జట్టు విజయం సాధించి టీ20 వరల్డ్ కప్‌ని ఎగరేసుకుపోయింది. 156 పరుగుల విజయలక్ష్యంతో బరిలోకి దిగిన విండీస్ జట్టు మొదట్లో కనీసం రన్ రేట్‌ని అందుకోవడానికే తీవ్రంగా శ్రమించాల్సి వచ్చింది. తర్వాత తర్వాత పరిస్థితిని చక్కదిద్దుకుంటూ వచ్చిన విండీస్ ఆటగాళ్లు చివరకు మరో రెండు బంతులు మిగిలి వుండగానే విజయం సాధించారు. చివరి వరకు ఉత్కంఠగా సాగిన ఈ పోరులో ఇంగ్లాండ్ గెలిచినట్టే గెలిచి ఓడిపోయింది. మొట్టమొదటి ఓవర్లలో వరుస వికెట్లు తీసుకుంటూ విండీస్‌ని కట్టడీ చేసిన ఇంగ్లాండ్ జట్టు ఆ తర్వాత మ్యాచ్‌పై క్రమక్రమంగా పట్టు కోల్పోయింది. దీంతో డారెన్ సమీ సేన మరోసారి టీ20 వరల్డ్ కప్ గెలిచి విశ్వ విజేతగా నిలిచింది.
ఇప్పటికే ఆ దేశ మహిళల క్రికెట్ జట్టు కూడా టీ20 వరల్డ్ కప్ గెలిచి మొట్టమొదటిసారి మహిళల టీ20 వరల్డ్ కప్ టోర్నీలో ఛాంపియన్స్‌గా నిలిచిన రికార్డు సొంతం చేసుకున్న విషయం తెలిసిందే. ఇక ఈ విజయంతో వెస్ట్ ఇండీస్‌కి ఒకేరోజు డబుల్ బొనాంజా దక్కినట్టయింది.